Diari Oficial de la Generalitat Valenciana


Sumari del DOGV 7182, del 30-12-2013 (2013/12466)

Informació pública del Decret de 21 de novembre de 2013, d'aprovació del projecte d'urbanització per a dotar de diversos servicis urbanístics diverses parcel·les situades entre la carretera de Benicarló a Sant Mateu (CV-135), i el camí de la Baseta de Benicarló. PU/1775.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7182

Data del DOGV
:   30-12-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/12107


Data del document
:   12-12-2013

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * administració local
    * pla d'urbanisme

Informació pública del Decret de 21 de novembre de 2013, d'aprovació del projecte d'urbanització per a dotar de diversos servicis urbanístics diverses parcel·les situades entre la carretera de Benicarló a Sant Mateu (CV-135), i el camí de la Baseta de Benicarló. PU/1775. [2013/12588]  
En data 21 de novembre de 2013, l'alcalde de Benicarló, Marcelino Domingo Pruñonosa, ha resolt el següent:   
«Relació de fets  
I) Vist l'escrit de data 13.05.2013, amb registre d'entrada en aquest Ajuntament número 8186, de data 24.05.2013, presentat per [...] la societat mercantil Esteller Fuster, SA [...] mitjançant el qual manifesta la seua intenció de dur a terme obres d'urbanització, a l'efecte de dotar de serveis les parcel·les situades entre la carretera de Benicarló a Sant Mateu (CV-135), i el camí de la Basseta, de referències cadastrals 7674102XM1708J3918WE, 6290140IT3871C8266GR, 3727022AH3608J2061NW, 0810757KV3998I1638XO i 9296213WW7314Y1479OW. Aporten projecte d'urbanització redactat per l'arquitecte Carlos Escura Brau, a l'abril de 2013, i visat pel Col·legi Territorial d'Arquitectes de Castelló, amb el número 2013/0379-1, de 07.05.2013.  
II. Vist que en data 22.08.2013, els enginyers tècnics municipals, Beatriz González Porcar i Sergio Carda Mundo, informen el següent:  
  
?La parcel·la en qüestió es troba dins del sector de sòl urbà industrial Batra, el qual no es troba desenvolupat en l'actualitat, ja que no s'ha urbanitzat i no disposa dels serveis urbanístics necessaris i definitius en aquest sector. Per tant, no es considera en l'actualitat una parcel·la que continga les condicions de solar establides per la llei.  
  
La Llei 16/2005, de 30 de desembre, Urbanística Valenciana, disposa:  
Article 11. Solars  
1. Són solars les parcel·les legalment dividides o conformades que, tenint característiques adequades per a servir de suport a l'aprofitament que els assigne l'ordenació urbanística, estiguen, a més, urbanitzades d'acord amb les alineacions, rasants i normes tècniques establides pel planejament.  
2. Perquè les parcel·les tinguen la condició de solar s'exigirà la seua dotació, almenys, amb estos servicis:  
a) Accés rodat fins a estes per via pavimentada, havent d'estar obertes a l'ús públic, en condicions adequades, totes les vies a què afronten.  
  
No justifiquen la dotació d'este servici ni les rondes perimetrals dels nuclis urbans, respecte de les superfícies confrontants amb els marges exteriors, ni les vies de comunicació d'estos nuclis entre ells, excepte en els seus trams de travessia i a partir del primer encreuament d'esta amb carrer propi del nucli urbà, cap a l'interior d'este.  
b) Subministrament d'aigua potable i energia elèctrica amb cabals i potència suficients per a l'edificació prevista.  
c) Evacuació d'aigües residuals a la xarxa de clavegueram.  
No justifica la dotació d'este servici l'evacuació a séquies o fosses sèptiques, llevat que el planejament autoritze estes últimes en casos excepcionals i en condicions adequades, per a zones de molt baixa densitat d'edificació.  
d) Accés per a vianants, col·locació del rastell de voreres i enllumenament públic, en almenys, una de les vies a què afronte la parcel·la.  
Amb tot açò, en opinió d'estos tècnics, la memòria d'urbanització presentada i l'informe de la qual és objecte del present informe recull les obres necessàries per a dotar de les mínimes condicions de solar exigides per la llei la parcel·la en qüestió, encara que per a aconseguir el seu objectiu han de tenir-se en compte les observacions que a continuació s'indiquen.  
Ferms i paviments  
Encara que tot el recollit en el projecte es considera adequat, ha de tenir-se en compte que l'altura de vorada ha de mantenir-se en tota la longitud de la vorera. No han d'existir canvis de pendent longitudinal per a afavorir l'entrada de vehicles, sinó que se li ha de donar preferència a la circulació del vianant, dotant la vorera d'un únic pendent longitudinal. Per a açò, es creu convenient el canvi en el pendent de la zona d'aparcament i que passe esta del 2 % a l'1 %.  
  
Sanejament  
En l'actualitat existeix un col·lector d'aigües residuals que discorre pel camí dels Mallols i desguassa en un pou situat en l'encreuament d'aquest camí amb el carrer de Santa Magdalena.  
Segons l'informe emès per Sorea, concessionària de la conservació i manteniment de la xarxa de sanejament de la població, este col·lector és de diàmetre 250 mm i no disposa de pous de registre, per tant, no es pot realitzar cap pas amb càmera d'inspecció que determine el seu estat i pendent.  
Per açò, en opinió dels qui subscriuen, este col·lector no pot considerar-se suficient, ja que es considera de reduït diàmetre i no pot mantenir-se adequadament a causa de la inexistència de pous de registre.  
  
Ha d'executar-se, doncs, un nou col·lector que discórrega pel centre del camí dels Mallols i que arribe des de l'escomesa de la parcel·la fins al pou existent en l'encreuament del camí dels Mallols amb el carrer de Santa Magdalena. Les característiques d'este han de tindre un diàmetre de 400 mm, pous de registre cada 50 m com a màxim i un pendent mínim del 0,7 %.  
Aigua potable  
La instal·lació actual conté una canonada de 100 FD que discorre per la part del camí dels Mallols.  
Segons l'informe de l'empresa Sorea, concessionària del servei de manteniment i explotació de la xarxa d'aigua potable en la població, s'indica que la instal·lació és adequada i suficient per a l'ús actual de la parcel·la, sempre que es realitze una activitat similar a l'existent en l'actualitat. Per tant, pot considerar-se suficient per a considerar la parcel·la solar, pel que fa al subministrament de l'aigua potable.  
  
Electricitat  
D'acord amb la documentació presentada, la parcel·la disposa de subministrament d'energia elèctrica.  
Enllumenat públic  
Tot l'enllumenat públic s'ha de connectar des del punt descrit com a ?connexió fanal existent- a l'eixida del pas subterrani, per la qual cosa el punt de connexió com a ?connexió fanal existent- en l'aparcament dels serveis públics municipals ha d'anul·lar-se.  
La creació d'un únic punt de connexió per a l'enllumenat suposa generar un encreuament en la CV-135, en la zona del pas de vianants. Per tant, este s'ha d'executar mitjançant una rasa de 40 cm d'ample i almenys 60 de profunditat, amb una arqueta en cada costat de l'encreuament. El farciment de la rasa en l'encreuament s'ha de realitzar amb formigó íntegrament i s'ha d'executar un sobre ample en la rasa d'1 m d'ample en els últims 20 cm, on s'ha de col·locar un mallat per a evitar l'enfonsament de la rasa.-  
III. Vist l'informe de la tècnica de gestió d'Urbanisme, amb el vistiplau del TAG d'Urbanisme, de data 23 de setembre de 2013, del següent tenor literal:  
?Les parcel·les objecte de les obres d'urbanització preteses es troben situades en sòl que el Pla General d'Ordenació Urbana de Benicarló (aprovat definitivament per la Comissió Provincial d'Urbanisme de Castelló, en data 19.07.1986; Butlletí Oficial de la Província de Castelló número 106, de data 04.09.1986), classifica com a urbà, d'ús global industrial, clau 5, subzona 5a., l'ordenació física de la qual està recollida o precisada de forma detallada en el propi pla general i representada en els respectius plànols d'ordenació, i les normes d'edificació de la qual es troben recollides en els articles 150 a 153 de la normativa d'este pla general.   
El referit àmbit de sòl urbà està situat a l'oest del terme municipal de Benicarló i està delimitat al nord amb parcel·les que fiten amb la carretera de Benicarló a Sant Mateu, al sud, pel camí dels Mallols, a l'est, per la carretera nacional C-340, i a l'oest, per la via del ferrocarril. Dins del seu perímetre existeixen nombroses edificacions consolidades, de diferents tipologies, que suposen una ocupació de les parcel·les de pràcticament la meitat de la seua superfície. Així mateix, la zona compta amb certes infraestructures, entre estes, una xarxa de proveïment d'aigua potable, que parteix del camí Vell de Sant Mateu, i subministra a les edificacions consolidades de la zona, i una xarxa aèria elèctrica, que subministra en baixa tensió a estes edificacions. L'accés a l'àmbit es produeix a través de l'esmentat camí Vell de Sant Mateu. No existeix cap xarxa d'evacuació d'aigua, per la qual cosa la majoria d'edificacions existents han d'abocar les aigües fecals a pous cecs propis, encara que, tal com informen els tècnics municipals, existeix un col·lector d'aigües residuals que discorre pel camí dels Mallols i desguassa en un pou situat a l'encreuament d'aquest camí amb el carrer de Santa Magdalena.  
  
Per tant, estem davant un àmbit de sòl urbà, que abasta una superfície superior als 100.000 m², i que necessita certes actuacions de transformació urbanística, que suposen la instal·lació de més de dos o tres serveis dels quals l'article 11.2 de la Llei 16/2005, de 30 de desembre, de la Generalitat, Urbanística Valenciana (LUV) considera bàsics o necessaris, perquè les parcel·les incloses en este es convertisquen en aptes per a la seua edificació i/o el seu ús d'acord amb el previst en el planejament. Per tant, ha de tenir la consideració de sòl urbà no consolidat per la urbanització. Per açò, i en concordança amb el previst en l'article 14 de la Llei 16/2005, de 30 de desembre, de la Generalitat, Urbanística Valenciana, donades les característiques i superfície de l'àmbit descrites i a fi d'executar la completa urbanització de l'àrea i així obtenir una millor qualitat i coherència dels serveis a implantar i d'habilitar la gestió sistemàtica del planejament i la distribució equitativa de càrregues i beneficis, es considera molt més convenient realitzar les actuacions de transformació de tot l'àmbit del sòl indicat mitjançant una actuació integrada. No obstant això, és cert que el pla general no especifica que haja de desenvolupar-se este àmbit de sòl urbà concret mitjançant actuacions integrades i no és menys cert que, en sòl urbà, el pla general ordena a un nivell de detall o de particularització suficient, el propietari té dret a completar la urbanització dels terrenys perquè adquirisquen la condició de solars i a edificar-los en les condicions que per a cada cas estableix esta llei i el planejament aplicable (article 20 de la LUV).   
  
Per tot el que s'ha dit anteriorment, la instal·lació dels serveis sol·licitada per la persona interessada pot autoritzar-se, amb subjecció als condicionants de caràcter tècnic indicats pels serveis tècnics municipals, això sí, de conformitat amb el previst en l'article 152 de la LUV, que estableix que tota obra pública d'urbanització exigeix l'elaboració d'un projecte d'urbanització, la seua aprovació administrativa i la prèvia publicació d'esta en el Butlletí Oficial de la Província de Castelló i en el Diari Oficial de la Comunitat Valenciana.  
No obstant això, la instal·lació dels serveis que els tècnics municipals consideren suficients per a dotar estes parcel·les concretes de la condició de solar no eximeixen el propietari del referit sòl urbà del compliment de tots els deures legals prevists en l'article 16 del Reial Decret Legislatiu 2/2008, de 20 de juny, que aprova el Text Refós de la Llei del Sòl (TRLS), en relació amb l'article 21 de la referida LUV, que poden sintetitzar-se en la clàssica expressió ?cessió, urbanització i equidistribució?. En conseqüència, quan es produïsca el desenvolupament de tot l'àmbit de sòl urbà indicat han d'articular-se els instruments de planejament i de gestió necessaris que permeten un repartiment equitatiu de drets i càrregues entre tots els propietaris de sòl en l'àmbit.  
  
De conformitat amb les competències que atribueix a l'Alcaldia l'article 21.1.j de la Llei 7/1985, de 2 d'abril, Reguladora de les Bases del Règim Local, en relació amb l'apartat 3r del referit article, que impedeix la seua delegació en altres òrgans.-   
IV. Vist que per decret del tinent d'alcalde delegat de l'Àrea d'Urbanisme i Medi Ambient, de data 30 de setembre de 2013, es va resoldre aprovar el projecte presentat, amb els condicionants indicats pels serveis tècnics municipals, i autoritzar l'inici de les obres.  
  
V) Vist l'escrit presentat en data 29 d'octubre de 2013 (registre d'entrada núm. 15502), per [...] la mercantil Esteller Fuster, SA [...] en què ens comunica que la dita mercantil renuncia com a promotora del projecte d'urbanització i en el seu lloc se subroga la societat mercantil Mobiliario Moderno Mallols, SL [...]. Així mateix, comunica que les obres d'urbanització que es realitzaran dotaran de serveis, a més de a les parcel·les indicades en el projecte aprovat, a les de referències cadastrals 0224308GF9979B9774BZ i 8016803OY8333U4599LI. Este fet se subscriu també per l'arquitecte, Carlos Escura Brau, [...] tècnic autor del projecte.  
Fonaments de dret  
I) De conformitat amb el previst en l'article 16 del Reial Decret Legislatiu 2/2008, de 20 de juny, que aprova el Text Refós de la Llei del Sòl, en relació amb l'article 21 de la Llei 16/2005, de 30 de desembre, de la Generalitat, Urbanística Valenciana.  
II. De conformitat amb el previst en els articles 11.2n, 14 i 20 de la Llei 16/2005, de 30 de desembre, de la Generalitat, Urbanística Valenciana.  
III. De conformitat amb el previst en els articles 152 i següents de la Llei 16/2005, de 30 de desembre, de la Generalitat, Urbanística Valenciana.  
VI. De conformitat amb les competències que atribueix a l'Alcaldia l'article 21.1.j de la Llei 7/1985, de 2 d'abril, Reguladora de les Bases del Règim Local, en relació amb l'apartat 3r del referit article, que impedeix la seua delegació en altres òrgans.   
En virtut de l'anterior, resolc:  
Primer. Ratificar el contingut del decret del tinent d'alcalde delegat de l'Àrea d'Urbanisme i Medi Ambient, de data 30 de setembre de 2013, d'aprovació del projecte d'urbanització redactat per l'arquitecte Carlos Escura Brau, a l'abril de 2013, i visat pel Col·legi Territorial d'Arquitectes de Castelló, amb el número 2013/0379-1, de 7/05/2013, que pretén dotar diversos serveis urbanístics a les parcel·les de referències cadastrals 6430020AU7185A9344OX, 8591239YY3280H1990JX,8296787RS1809A8023FI,3932704QI3606K7864KZ, 8111768MD2031Q8257XN, 8396511MY2649C2857DT i 5998663SA7135H1258YZ, amb les modificacions indicades pels enginyers tècnics municipals, Beatriz González Porcar i Sergio Carda Mundo, en l'informe de data 22.08.2013:  
  
1. Ferms i paviments  
L'altura de vorada ha de mantenir-se en tota la longitud de la vorera. No han d'existir canvis de pendent longitudinal per afavorir l'entrada de vehicles, sinó que se li ha de donar preferència a la circulació del vianant i dotar la vorera d'un únic pendent longitudinal. Per a açò, s'ha de modificar el canvi en el pendent de la zona d'aparcament i que este siga del 2 % a l'1 %.  
2. Sanejament  
Ha d'executar-se, doncs, un nou col·lector que discórrega pel centre del camí dels Mallols i que arribe des de l'escomesa de la parcel·la fins al pou existent a l'encreuament del camí dels Mallols amb el carrer de Santa Magdalena. Les característiques d'este han de tindre un diàmetre de 400 mm, pous de registre cada 50 m com a màxim i un pendent mínim del 0,7 %.  
3. Enllumenat públic  
Tot l'enllumenat públic s'ha de connectar des del punt descrit com a ?connexió fanal existent- a l'eixida del pas subterrani, per la qual cosa el punt de connexió com a ?connexió fanal existent- en l'aparcament dels serveis públics municipals ha d'anul·lar-se.  
La creació d'un únic punt de connexió per a l'enllumenat suposa generar un encreuament en la CV-135, en la zona del pas de vianants. Per tant, este s'ha d'executar mitjançant una rasa de 40 cm d'ample i almenys 60 de profunditat, amb una arqueta en cada costat de l'encreuament. El farciment de la rasa en l'encreuament s'ha de realitzar amb formigó íntegrament i s'ha d'executar un sobre ample en la rasa d'1 m d'ample en els últims 20 cm, on s'ha de col·locar un mallat per a evitar l'enfonsament de la rasa.  
Segon. Autoritzar l'execució de les referides obres, una vegada publicada esta resolució en el Butlletí Oficial de la Província de Castelló i en el Diari Oficial de la Comunitat Valenciana, el promotor de la qual serà la societat mercantil Mobiliario Moderno Mallols, SL, amb CIF X48881512, amb domicili al camí dels Mallols, 15 de Benicarló, amb subjecció a les següents condicions:  
1. Abans del començament de les obres s'ha de comunicar als tècnics d'Urbanisme i la policia local d'este Ajuntament el començament d'estes, així com la seua finalització.  
2. L'inici de les obres requereix la prèvia comunicació a este Ajuntament i aportar el nomenament del contractista, així com la fotocopia de l'IAE o la declaració censal, si escau, si no s'haguera presentat amb anterioritat.  
3. L'inici de les obres ha de tindre lloc en el termini de dos mesos des de la seua autorització i han de finalitzar-se en el termini màxim de sis mesos des del seu inici.  
4. Durant l'execució de les obres d'urbanització s'ha de notificar als serveis tècnics de l'Ajuntament el desenvolupament d'estes, perquè d'esta manera se'n puga efectuar un seguiment, si escau, amb visites a l'obra.  
5. Ha de comunicar-se als serveis tècnics d'este Ajuntament qualsevol incidència no prevista en el projecte.  
6. Queda prohibit realitzar treballs que puguen transmetre sorolls a l'exterior del recinte de l'obra o local, en zona residencial en horari nocturn, és a dir, des de les 22.00 hores fins a les 08.00 hores i els caps de setmana des de les 13.00 hores del dissabte, així com festius durant tot el dia.  
7. L'ocupació de la via pública amb motiu d'execució d'obres requereix la prèvia autorització municipal i està subjecta al pagament de les taxes corresponents. Tota ocupació de la via pública sense la corresponent autorització es considerarà de durada anual a l'efecte de liquidació de la taxa corresponent, de conformitat amb l'article 4 de la vigent ordenança fiscal reguladora.  
8. S'ha de senyalitzar convenientment la zona d'obres i protegir-la mitjançant barreres estables contínues, il·luminades amb llums rojos, que han d'estar funcionant tota la nit i estar dotats de senyals acústics de baixa freqüència, de manera que puguen ser advertits amb antelació suficient per persones amb discapacitat. Estes barreres no poden realitzar-se amb materials que puguen presentar puntes perilloses cap a l'exterior (mallats). Tot recorregut o accés que, provisionalment, quede obstaculitzat ha de ser substituït per un altre alternatiu de característiques que permeten l'ús per persones de mobilitat reduïda o limitació sensorial. Queda prohibida la substitució d'esta barrera per cordes, cables o similars.  
9. Abans de la recepció de les obres han de presentar-se els plànols d'obra acabada (plànols as-built) igual que un dossier de qualitat on s'incloga el resultat de tots els assajos realitzats i recollits en el pla de qualitat presentat.  
10. Per a la recepció del col·lector ha d'acreditar-se la seua adequada execució mitjançant el pas de càmera d'inspecció i informe sobre el seu resultat.  
Tercer. Aprovar la liquidació provisional de l'ICIO, que ascendeix a la quantitat de 1.152,23 euros, corresponents al 3,5 % del valor de l'execució material de l'obra (article 4 de l'ordenança número I-4, reguladora de l'ICIO) que ascendeix a 32.920,78 euros.  
Quart. Notificar aquesta resolució a les persones interessades i publicar el seu contingut en el Butlletí Oficial de la Província de Castelló i en el Diari Oficial de la Comunitat Valenciana, amb la indicació que, contra esta, que posa fi a la via administrativa, es pot interposar amb caràcter potestatiu un recurs de reposició en el termini d'un mes, comptador des de l'endemà de l'última de les publicacions del seu contingut, davant el mateix òrgan que l'ha dictat, de conformitat amb el previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, es pot interposar un recurs contenciós administratiu davant el Jutjat Contenciós Administratiu amb seu a Castelló, en el termini de dos mesos, comptador des de l'endemà de l'última de les publicacions del seu contingut, davant el mateix òrgan que l'ha dictat, de conformitat amb el disposat en l'article 8 de la Llei 29/1998, de 13 de juliol, Reguladora de la Jurisdicció Contenciosa Administrativa.   
Tot això sense perjudici que les persones interessades puguen exercitar qualsevol altre recurs o acció que estimen procedent.»  
  
Benicarló, 12 de desembre de 2013.- El tinent d'alcalde delegat d'Urbanisme: Pedro López González.